สวัสดีค่ะ ดิฉันอายุ33 ปี ปัจจุบันไม่ได้ให้นมบุตร เมื่อประมาณ 5 วันที่แล้ว มีอาการเจ็บนิดๆบริเวณรอบข้างหัวนมด้านบน มีอาการบวมแดงคลำดูจะมีปื้นหนาๆ เฝ้าสังเกตอาการมีอาการบวมแดงลดลง แต่พอคลำดูจะเจอก้อนนิ่มๆ แต่พอกดแรงๆก้อนจะแข็ง บริเวณผิวที่คลำเจอก้อนจะนูนขึ้นนิดหน่อย จะเป็นมะเร็งไหมค่ะ พรุ่งนี้ว่าจะไปพบแพทย์ค่ะ
สวัสดีค่ะ การวินิจฉัยที่เป็นไปได้-การอักเสบบริเวณเต้านมเช่นฝีที่เต้านม มักเกิดในหญิงช่วงให้นมบุตร-การอักเสบของต่อมน้ำนมและท่อน้ำนม นอกจากทำให้เจ็บและปวดแล้ว การอักเสบของเนื่อเยื่อเต้านม อาจทำให้เนื้อเต้านมแข็ง เลยทำให้คลำได้เหมือนเป็นก้อน-มีถุงน้ำหรือซีสต์ที่มีการอักเสบและติดเชื้อ-fat necrosis เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก จะทำให้คลำได้เเป็นก้อน แต่มักไม่เจ็บหรือปวดมะเร็งเต้านมมักไม่ค่อยมาด้วยอาการเจ็บ ปวด บวมแดง แต่มักมาด้วยก้อนคลำได้ แข็ง เกาะแน่นอยู่กับเนื้อเยื่อข้างเคียง ขยับก้อนไม่ได้ และก้อนมักโตเร็วการดูแลตัวเองเบื้องต้น ไม่ไปบีบก้อนหรือบริเวณที่เจ็บบ่อยๆ ไม่เอายาอะไรไปทาเอง ระวังการกระทบกระแทกที่หน้าอกควรไปพบแพทย์ หากมีอาการปวด บวม แดง คลำได้ก้อน ฟังเบื้องต้นน่าจะเหมือนกลุ่มการติดเชื้อที่ผิวหนังหรือภายในเต้านมค่ะ